IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Dalgħodu qomt kmieni apposta biex nitfa' r- ta' Igor Stravinski fl- istereo . Ritwal antik dan tiegħi , li jseħħ kull bidu tar- rebbiegħa . Meta kont għadni nippreżenta l- programm tiegħi ta' mużika klassika tas- seklu 20 fuq ir- Radju Bronja ( Requiescant in Pacem ) kont ninkludi mqar silta minn dan il- kapulavur kull 21 ta' Marzu : merħba tant poetika għall- istaġun tal- poeti . La qed insemmi l- poeti forsi tajjeb li wieħed ifakkar li l- tiċċelebra Jum il- Poeżija propju bħal- lum . Għaldaqstant xtaqt nagħti omaġġ lill- poeti . . . għax inħobbhom , għax inħobb dak li jagħmlu meta jkunu fil- vena li jaħlu l- ħin . U għażilt li ntella' żewġ poeżiji ta' kittieba li nistima ħafna propju biex niċċelebra jien ukoll dan Jum il- Poeżija fuq il- Blobb tas- Sibt Filgħaxija . il- gozz ħwejjeġ , il- kartun li rajt ; il- ftit kliem bis- sens , bl- ispirtu , il- ħalfa sigrieta li ħlift li qatt ma nerġa' nagħmel Landin taċ- ċajt , li tħallik ixxomm l- alkoħol ta' mnifsejha baj najt , li tħallik tisker bil- kesħa taħt ħajt ; li meta ssejħilha tinjorak u tibqa' fejn bqajt . Landin orrajt . Issa jien qiegħed hawn taħt das- saqaf inserraħ mal- ħajt ; u dawk l- uċuħ imgerfxin saru attrazzjanonijiet Firxu bl- imqieta s- sajjieda l- kannizzati tal- jablite f' serje ta' paraboli ferrxu konz u elf sunnara biex jistadu l- orizzont bi dritt il- linji tal- lampuki żlaqt ħafif bħal minn ġuf ommi għal saqajja minn fuq l- alka għal taħt il- blat għax smajt l- għanja tas- sireni biex il- ħut fiddien nistad u maċ- ċeren ninżel ngħarrex fond il- fond fejn għajn ma rat u bqajt ħiereġ , nieżel , ħiereġ wara l- fanfru bluċerkjat war ' elf ħuta w blat imqarnat ħaxix jiżfen tiela' jiżfen sa ma jsaħħar il- lampuki taħt il- jablite illuppjat u għidt f' qalbi hawn kont diġa' - qabel ġarrabt il- fsieqi ta' ġensi - qabel għalaqt it- twieqi ta' wensi - qabel ombrajt l- għekiesi ta' niesi qalb id- dell tal- kannizzati kont diġa' fi spiralli stalaktiti ma' l- artikli kuluriti diġa' bla bombli ta' l- arja ma' dahri bla majka ma' wiċċi w ħadida ppuntata f' idejja nniffed ħuta f' denfilara qalb il- blat ta' Delimara kont diġa' u meta jispiċċa l- ossiġenu kważi , kważi nista' nibqa' għax f' dawn l- ibħra , qalb din l- alka kont diġa' . PS : U min kiteb li l- kittieba Maltin huma over - rated , imur jitgħallem jaqra . Bloggata oħra ta' imtellgħa Nissekonda l- mozzjoni ( u l- emozzjoni ) . Saret l- awtospja fuq il- poeta w sabu qalbu maqsuma . Għandna xorti jekk hawn erba' kittieba li jieħdu mqar nitfa apprezzament ta' dak li jagħmlu , aħseb u ara kemm hawn min jagħtihom ġieħ iktar milli ħaqqhom ! U kif qiegħed hawn , nixtieqlek il- festa t- tajba ( avolja ġurnata tard ) . Nittama wkoll li jkollok ħafna iktar ħin x' taħli ; ) Insomma , Rakkmu kollu kemm hu affaxxinani . . . ) U r- " Rit tar- Rebbiegħa " ta' Stravinsky sublimi ! biex ma nispiċċax fuq xi black list jew xi ħaġa simili - Delimara poeżija kbira . Gieli smajtuha ta' Anton Buttigieg ? Dak mid- dehra kellu ' wieħed ' imperjali - iċ- ċajta rikorrenti kienet li , peress li fi żmienu kien pulizija , meta spiċċa mis- servizz nesa jirritorna l- lembuba . . . . . fi kliem ieħor : Buttigieg kien poeta ' imperjali ' ! ( tajba bħala addendum għall- Qawsalla din eh ? ) Viva il- qawsalla : introduzzjoni bażika , pero waħda li fetħitli għajnejja . ( Int għadek ħaj ? Xi linja 'l hawn jew 'l hemm mhux se tehodlok wisq ħin ta : ) Biex ikolli x' naqra waqt li nserraħ saqajja fil- foot spa . ) Biex ikolli x' naqra waqt li nserraħ saqajja fil- foot spa Sharon , jekk ma qrajthiex diġà , aqbad il- ktieb Km . Il- bieraħ erġajt qrajt l- ewwel poeżija ( Ftit Weraq minn Praga ) u jkolli ngħid li għalkemm ġeneralment ma tantx jogħġbuni l- poeżiji twal bil- vers imħallat mal- proża , kont ilni ma naqra poeżija b' sens daqshekk qawwi ta' kompletezza u ta' għeluq . F' test wieħed issib in- nostalġija , l- omaġġ lil kittieba oħra , il- malinkonija , il- ħarsa ċinika imma serena lejn is- soċjetà , l- imħabba u l- umoriżmu , l- analiżi kritika , in- niket . . . lanqas għandek bżonn album ta' ritratti , taqra l- poeżija u tara l- belt ta' Praga quddiemek , fil- maestà u fil- miżerja kollha tagħha . Jien u Nikol , ftit wara l- funeral ta' missieri , 1/5/2007